50-æм азтæй Ирыстоны, стæй Гуырдзыстоны районты цæрæг ирон адæммæ традици сси Хетæгкаты Къостайы райгуырæн бон стыр бæрæгбоны хуызы нысан кæнын. Ацы æгъдау фыццаг кæнын райдыдтой Лагодехы районы Сывылдзджыны хъæуы 1950-æм азты, уыйфæстæ ног бæрæгбон аразыны фæтк айстой районы иннæ ирон хъæутæ дæр (Арешперан, Пона) æмæ йæ кæнын байдыдтой 15 октябрмæ æввахсдæр сабаты.